Ger diskouezañ
Er yezhoniezh e vez implijet an termen ger diskouez pe ger diskouezañ (saoz: demonstrative) evit komz eus termenoù deiktel hag a dalvez da spisaat da betra pe da biv emeur oc'h ober dave hag evit disrannañ an daveennoù-se diouzh elfennoù all.

Peurliesañ e vez implijet gerioù diskouez evit lec'hiañ daveennoù e-keñver ar c'hennarroud fizikel, met e meur a yezh e c'hellont talvezout ivez da elfennoù deiktikel divizel, da lâret eo, oc'h ober dave da elfennoù an diviz (an origo) kentoc'h evit da elfennoù er gwirvoud.

Perzhioù kevreadurezhel
Alies a-walc'h e vez graet an diforc'h gant yezhoù ar bed etre anvioù-gwan diskouez (pe gerioù diskouez stag) diouzh un tu ha raganvioù diskouez (pe gerioù diskouez distag) diouzh an tu all, da skouer :
Anvioù-gwan diskouez 
Implijet stag ouzh un anv-kadarn. Bez' e c'hellont bezañ implijet o-unan penn pe a-gevret gant ar ger-mell strizh, da skouer :

Gant ar ger-mell strizh: Saozneg
This apple is good.
 ("An aval-mañ")

Gant ar ger-mell strizh: Gresianeg
 Αυτό το  παιδί
 ("Hennezh.ar.bugel" = "Ar bugel-mañ")

E sinaeg e ranker implijout ur rannig spisaat da heul an anvioù-gwan diskouez atav:

Gant ur rannig spisaat: Sinaeg
 这本书 (Zhe ben shu)
 {[Hennezh.rannig spisaat].levr]}
 ("Al levr-mañ")

Lostgerioù diskouez
E brezhoneg e vez implijet lostgerioù, da lâret eo morfemennoù stag penn-da-benn, e lec'h anvioù-gwan, liammet ouzh ar ragverboù lec'hiañ "amañ", "aze" hag "ahont", da skouer :

 "An den-mañ
 "An den-se
 "An den-hont

Staget e vezont ouzh ur frazenn anv en he fezh kentoc'h evit ouzh an anv-kadarn spisaet gant ar ger diskouez war-eeun ma vez staget un anv-gwan outañ, keñveriit da skouer :

Brezhoneg
 "An taolioù bras-se/hont"
 {[frazenn-anv.anv-gwan].lostger diskouez}

Saozneg
 "Those big tables"
 {anv-gwan diskouez.[anv-gwan.anv-kadarn]}
 "An taolioù bras-se/hont"

Raganvioù diskouez
Implijet e lec'h un anv-kadarn, da skouer :

 "Hemañ (gourel, unander)
 "Honnezh" (benel, unander)

An niver hag ar jener
E brezhoneg ne reer diforc'h ebet hervez ar jener evit a sell ouzh ar raganvioù diskouez liester ("ar re" + "-mañ"/"-se"/"-hont")), daoust ha ma vez diforc'het gant ar raganvioù diskouez unan ("hennezh" ~ "honnezh"), ha gant al lostgerioù hag a dalvez da anvioù-gwan diskouez (anv + "-mañ"/"-se"/"-hont") ne diforc'her nag etre an niver nag etre ar jener.

E yezhoù all avat, evel ar galizeg, e implijer 15 stumm disheñvel dre diforc'hañ etre an anvioù-gwan diskouez hag ar raganvioù diskouez diouzh un tu hag ivez etre an niver (liester ebet evit ar raganvioù diskouez amresisaat) hag ar jener:

Diouzh an tu all, e spagnoleg daoust ha ma ne vez ket implijet stummoù ispisial evit ar raganvioù diskouez damresisaat e vez graet an diforc'h etre stumm ar raganvioù ha stumm an anvioù-gwan betek 24 stumm en holl, da skouer :

 Este hombre
 ("An den-mañ)
 Éste
 ("Hemañ")

Derezioù
Kemmañ a ra a yezh da yezh an niver a derezioù diforc'het gant ar gerioù diskouez, da lâret eo pellder diouzh an hini a zo o komz hag an hini emeur o komz outañ/i.

E yezhoù 'zo, en o zouez an alamaneg hag ar yezhoù skandinavek, n'eus diforc'h derez ebet hag e vez implijet ur rummad gerioù diskouez nemetañ, da skouer :

Un derez: Alamaneg
 Derez nemetañ
 Dieses Mädchen
("Ar plac'h-mañ/-se/-hont") den-mañ"

Mar bez ezhomm avat e c'hell bezañ spisaet resisoc'h daveennoù an anvioù-kadarn implijet gante seurt anvioù-gwan spisaat (implijet ivez dreze o-unan evel raganvioù spisaat a-hendall) dre ouzhpennañ ragverboù lec'hiañ, da skouer :

Dieses Mädchen hier
 ("Ar plac'h-mañ/-se/-hont amañ = " Ar plac'h-mañ")

Dieses Mädchen da
 ("Ar plac'h-mañ/-se/-hont aze = " Ar plac'h-se/-hont")

E meur a yezh, en o zouez ar galleg hag ar saozneg e vez graet un diforc'h etre daou derez, an derez tost (saoz. proximal) hag an derez pell (saoz. distal), da skouer :

Daou derez: Saozneg
 Derez tost

"An den-mañ"
 Derez pell

"An den-se"

Evel meur a yezh all avat, en o zouez ar spagnoleg, e vez graet an diforc'h e brezhoneg etre tri derez pellder. E spagnoleg e vezont merket gant anvioù-gwan keit ha ma vezont merket gant lostgerioù stag e brezhoneg:

<u>Tri Derez (lostgerioù: Brezhoneg<:u>
 Derez plaen
"An den-mañ"
 Derez tost
"An den-se"
 Derez pell
"An den-hont"

Tri Derez (anvioù-gwan): Spagnoleg
 Derez plaen
''Esta manzana
("An aval-mañ")
 Derez tost
''Esa manzana
("An aval-mañ")
 Derez pell
Esa manzana
("An aval-mañ")

Gant yezhoù zo, e vez diforc'het pevar derez disheñvel, da skouer : 

Pevar Derez (anvioù-gwan): Samieg an norzh
 Derez plaen
 Dát biila
 ("Ar c'harr-tan-mañ"
 Derez tost
 Diet biila
 ("Ar c'harr-tan-se" - tost ouzhit)
 Derez pell
 Duot biila
 ("Ar c'harr-tan-se - pell-walc'h diouzimp hon-daou)
 Derez pellañ
 Dot biila
 ("Ar c'harr-tan-hont - pell-tre diouzimp hon-daou)

Diforc'hioù all a vez graet ivez gant meur a yezh nann-europek, da skouer ma vez kavet an daveenn uheloc'h pe izeloc'h evit an hini a zo o komz, hervez ma c'heller he gwelet pe get pe hervez ma reer dave d'un dra en e bezh pe a-dammoù. Brudet-meur eo an inuktitut dre ma vez graet meur a diforc'h gantañ.

Deiktelezh divizel
Ouzhpenn ar fed ma talvez ar gerioù diskouez da lec'hiañ o daveennoù er gwirvoud fizikel e c'hellont talvezout ivez da elfennoù deiktel o liammañ elfennoù an diviz ouzh elfennoù divizel all, da skouer :

"Berr eo ar frazenn-mañ"

I said he was fat. He didn't like that
("Lâret a ris e oa tev. Ne blijas ket (se/an dra-se) dezhañ")

Gwelet ivez
 Deiktelezh
 Raganv
 Anv-gwan

Notennoù

Raganv
Doareer